《蠲租行追同元次山舂陵行韵》
清代·龚鼎孳

皇帝将改元，制书诏所司。方春重民事，王政务急施。

水旱兼资贼，人气诚伤悲。万方惟正供，悉索亦已疲。

新饷五百万，剜肉疗饥羸。国计在本根，毛附先存皮。

民困必失所，拯溺焉能迟？丞相下郡国，一切蠲除之。

先是加赋意，岂不哀穷黎？水衡算金钱，桥陵方告期。

滇闽各用兵，军行粮辄随。朝廷尚恭俭，大事须藉资。

痌瘝上帝心，四海宁尽知。况复州邑吏，鞭挞到孑遗。

御史□大夫，陛下真圣慈。元元乐宽大，生息理可为。

民贫不独富，斯义古所持。流离与死亡，号呼欲向谁。

固知非得已，久大难权宜。我皇本尧舜，天听顷刻移。

谏行膏泽下，千载明良时。煌煌社稷寄，辅导良不亏。

君仁则臣直，拜手陈古辞。

作者简介：龚鼎孳生于1615年，殆于1673年。字孝升，因出生时庭院中紫芝正开，故号芝麓，谥端毅。安徽合肥人。与吴伟业、钱谦益并称为“江左三大家”。崇祯七年（1634年）进士，龚鼎孳在兵科任职，前后弹劾周延儒、陈演、王应熊、陈新甲、吕大器等权臣。明代谏官多好发议论，擅于弹劾别人。龚鼎孳在明亡后，可以用“闯来则降闯，满来则降满”形容。气节沦丧，至于极点。风流放荡，不拘男女。在父亲去世奔丧之时尤放浪形骸，夜夜狂欢。死后百年，被满清划为贰臣之列。著有《定山堂文集》、《定山堂诗集》和《诗余》，后人另辑有《龚端毅公奏疏》、《龚端毅公手札》、《龚端毅公集》等。